paragraph_text: Dejan Radonjić (Tettnang, Njemačka, 23. srpnja 1990.) hrvatski je nogometaš. Trenutačno igra za Šibenik. Rođen je 1990. godine u Tettnangu, u Njemačkoj gdje su mu roditelji živjeli i radili više od 40 godina. Nogomet je započeo igrati u lokalnom klubu, nakon čega je prešao u Ulm, a nastavio je raditi kod trenera Badstubera, oca bivšeg njemačkog reprezentativca Holgera.